Á aðalfundi í Félagi vinstri grænna í Dölum og Reykhólasveit , sem fram fór í gær , var samþykkt að mótmæla harðlega fyrirætlan stjórnvalda um að heimila frjálsan innflutning á hráu kjöti hingað til lands . “ Dalabyggð og Reykhólasveit eru öflug matvælaframleiðsluhéruð þar sem stór hluti fólks starfar beint eða óbeint við landbúnaðarframleiðslu og því getur frjáls innflutningur haft mjög neikvæð áhrif á byggðarlagið . Áralangri baráttu íslenskra bænda við búfjársjúkdóma er einnig stefnt í mikla hættu , ” segir í ályktun VG .